Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Nafarroako Foru Komunitateko Administrazioaren herritarren arreta-mailari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, lehendakariak hurrengo Osoko Bilkuran ahoz erantzun dezan:

Zergatik ez ditu berreskuratu Nafarroako Foru Komunitateko Administrazioak herritarrentzako konfinatu aurretiko arreta-mailak hainbat administrazio-zerbitzutan, horrekin kalte argia eraginez herritarrei eta atzerapen onartezina espediente ugariren izapidetzeari?

Iruñean, 2021eko urtarrilaren 7an

Foru parlamentaria: Carlos Pérez-Nievas López de Goicoechea